અક્ષરને કલાસીસ માં એક વિકની રજા હતી, શું કરવું કઈ જ ખબર નો'તી પડતી. બધા જ રૂમ મેટ્સ ઘરે ગયા હતા, રૂમ માં એકલો જ હતો. કંટાળી ને ફેસબુક ચાલુ કર્યું. હમણાં જ સેન્ડ કરેલી રીક્વેસ્ટ એક્સેપ્ટ થઇ ગઈ હતી અને સાથે એક મેસેજ પણ હતો. "હું તને બરાબર ઓળખતી નથી. જોયો જ હશે પણ યાદ નથી. મને ખબર છે આપણે સેમ સોસાઈટીમાં રહીએ છીએ, પણ તારૂ ઘર કયું છે એ ખબર નથી ". આ મેસેજ હતો અક્સરની જ સોસાયટીમાં રહેતી રેશમાનો. રેશમા અક્ષરની જ સોસાયટીમાં રહેતી હતી. અક્ષર રેશમાની નાની બહેન પ્રિયંકાને ઓળખતો હતો. રેશ્માને ક્યારેય સરખી જોઈ નાં હતી.